b'\n_START_ARTICLE_\nCharlie Brooker\n_START_SECTION_\nAwal hidup\n_START_PARAGRAPH_\nCharlton Brooker lahir pada 3 Mac 1971 kepada sebuah keluarga Quaker di Reading, Berkshire. Beliau kemudiannya dibesarkan di Brightwell-cum-Sotwell, Oxfordshire. Beliau pertama kali menulis untuk majalah kanak-kanak Oink! pada dekad 1980-an.\n_START_SECTION_\nKerjaya penulisan\n_START_PARAGRAPH_\nBrooker pernah menulis serta mengkarya  lerang komik untuk majalah for PC Zone pada pertengahan dekad 1990-an. Penglibatan beliau menyebabkan kontroversi dengan penerbitan sebuah komik provokatif berjudul "Helmut Werstler\'s Cruelty Zoo" mensatirakan francais permainan video Tomb Raider  -penerbitan tersebut begitu mengejutkan sehingga memaksa banyak penjual akhbar menarik balik pejualan majalah tersebut._NEWLINE_Beliau mula menulis ulasan program televisyen untuk bahagian hiburan akhbar The Guardian dari 2000 sehingga Oktober 2010. Di akhbar ini juga beliau menulis beberapa kolum khas seperti "Supposing" (sejak 2005) dan "Screen Burn"\n_START_SECTION_\nKerjaya televisyen dan filem\n_START_PARAGRAPH_\nPada tahun 2006, beliau menghasilkan rancangan kritikan media Charlie Brooker\'s Screenwipe untuk saluran BBC Four. Sebuah program berupa sama untuk laporan berita berjudul Newswipe muncul dalam dua siri dari 2009 hingga 2010. Beliau turut paling dikenali membuat rancangan tahunan mengulas kejadian yang berlaku sepanjang tahun dari tahun 2010 melalui 2010 Wipe   sehingga 2016. Beliau terpaksa menghentikan seketika siri ini sejak tahun 2017 kerana kesibukan jadualnya menguruskan siri televisyen Black Mirror serta beberapa projek lain.'